Kamu bisa jelasin ke aku soal Separuh Akhir Muzik Muzik 20 dalam bahasa melayu?

Separuh Akhir Muzik Muzik 20 ialah sebuah program televisyen yang ditayangkan di TV3 sebagai sebahagian daripada proses penentuan juara dalam program mingguan Muzik Muzik di mana ia diadakan selama tiga pusingan bagi menentukan lagu mana yang layak bertanding di Anugerah Juara Lagu ke-20. Kesemua lagu yang dipertandingkan adalah lagu-lagu popular ciptaan tempatan sepanjang tahun 2005.

Senarai lagu Semi-Finalis Muzik Muzik 20

Buat pertama kali, Muzik Muzik menambah kuota lagu ke peringkat separuh akhir kepada 12 buah lagu bagi setiap kategori sempena sambutan 20 tahun AJL. Dengan cara ini lebih banyak lagu dapat diberi pendedahan dan penghargaan kepada umum. Namun begitu penambahan kuota ini diumum selepas senarai 10 buah lagu dihebahkan kepada media lalu menjadi topik panas apabila terdapat 3 buah lagu daripada 6 lagu tambahan (wildcard) itu layak ke AJL serta mendapat spekulasi campurtangan politik dalaman. Lebih malang lagi, khabar angin mengatakan 5 buah lagu bakal dipilih (menjadikan 15 lagu ke peringkat akhir) tidak menjadi kenyataan apabila penganjur hanya memilih 4 buah lagu sebagaimana kuota asal.

Sempena peringkat separuh akhir, TV3 juga membuka undian pilihan popular secara SMS di mana ia dimenangi oleh lagu "Tangisan Dalam Kerinduan" (Adnan Abu Hassan/Farah Anuar) . Namun, lagu itu gagal melangkah ke peringkat Anugerah Juara Lagu ke-20.

Kategori Irama Malaysia dan Etnik Kreatif (15 November)